Jens Frølich Holte

Jens Frølich Holte (født 15. april 1985 i Bergen) er en norsk politiker (H) og økonom.

Han utdannet siviløkonom fra NHH fra 2010. Han hadde også et utvekslingsopphold ved Université de Lausanne. Han har også en mastergrad i økonomisk historie fra London School of Economics fra 2011.

Han meldte seg inn i Høyre som 18-åring, og fra 2006 til 2008 var han formann i Bergens Unge Høyre. Etter studiene ble han ansatt i Høyres stortingssekretariat. Ved dannelsen av Erna Solbergs regjering i 2013 ble Holte politisk rådgiver for klima- og miljøminister Tine Sundtoft, senere for Vidar Helgesen. I desember 2015 var han en del av Norges delegasjon til FNs klimatoppmøte i Paris. Han har også vært konstituert statssekretær i både Klima- og miljødepartementet og Samferdselsdepartementet. Fra 2017 til regjeringsskiftet i 2021 var han statssekretær for europaminister Marit Berger Røsland, deretter for utviklingsminister Nikolai Astrup og utenriksminister Ine Eriksen Søreide i Utenriksdepartementet. 

Etter regjeringsskiftet ble han ansatt som prosjektleder i McKinsey & Company.

Jens Frølich Holte er fetter av stortingsrepresentant Peter Christian Frølich.

Referanser

Eksterne lenker 
 

Politiske rådgivere fra Høyre
Statssekretærer fra Høyre
Politiske rådgivere i Regjeringen Solberg
Statssekretærer i Regjeringen Solberg
Høyre-politikere i Hordaland
Lokalpolitikere i Bergen
Norske siviløkonomer fra NHH
Norske økonomiske historikere
Alumni fra London School of Economics
Personer fra Bergen kommune